както е описано в съображение 54. По-специално, по отношение на „стабилизирания“ АН, в тези проучвания бяха събрани данни за АН с фосфор и/или с подхранващо вещество с калий.
 (252)
 Що се отнася до потреблението в Съюза, проверките на продажбите на включените в извадката и невключените в извадката производители от Съюза на пазара на Съюза потвърдиха, че и двата набора от данни включват пълния обхват на продукта, предмет на прегледа, както е описано в съображение 54. По-специално по отношение на „стабилизирания“ АН бяха събрани данни за АН с фосфор и/или с подхранващо вещество с калий в проучванията и въпросниците на производителите от Съюза относно торовете в Европа. Освен това, когато се добавят продажбите на АН, NK (АН, включващ подхранващо вещество с калий) и NP (включващ подхранващо вещество с фосфор) (76) на производителите от Съюза в ЕС от базата данни за проучване на пазара, предоставени от тези заинтересовани страни (77), обемът на продажбите до голяма степен е в съответствие с общия обем на продажбите на производителите от Съюза, посочен в съображение 193.
 (253)
 По същия начин статистическите данни за вноса от Русия и всички други трети държави се основават на равнище кодове по ТАРИК, поради което включват всички кодове, посочени в съображение 54. Поради това се потвърждава, че анализът на промишлеността на Съюза и на потреблението на Съюза обхваща целия обхват на продукта, предмет на прегледа, определен в съображение 54. Поради това твърдението беше отхвърлено.
 (254)
 Същите заинтересовани страни заявиха, че Комисията е допуснала явна грешка в оценката, когато е определила извадката от производители от Съюза. А именно извадката не е отразявала производствените разходи за промишлеността на Съюза като цяло, тъй като двама включени в извадката производители (AB Achema и Grupa Azoty Zaklady Azotowe Pulawyu SA) твърдят, че са направили изкуствено високи разходи за природен газ. Те също така заявиха, че няма нищо в констатациите от разследването, което да показва дали цените на газа, платени от тези двама производители от Съюза, са представителни за цените на пазара на газ в Съюза и как е разследвана този аспект.
 (255)
 Извадката се състои от трима производители от Съюза в Литва, Полша и Франция и е представителна за състоянието на промишлеността на Съюза като цяло в съответствие с член 17, параграф 1 от основния регламент. В тази връзка следва да се поясни, че стандартната практика за проверка включва проверката дали цените на суровините, отчетени в отговорите на въпросника, са на принципа на сделката между несвързани лица (а именно суровините, отчетени в производствените разходи, отговарят на стойността на свободния пазар). Поради това разходите за суровини, предоставени от двама включени в извадката производители от Съюза, бяха сверени с публично достъпната информация (78) и бяха в съответствие с преобладаващите пазарни цени и тяхното развитие в Съюза през целия разглеждан период. Въпреки че цените на газа и други разходи за снабдяване с газ могат да варират в различните държави членки, констатациите на Комисията се основават на представителна извадка от трима производители от Съюза. Като се има предвид, че в Полша и Литва е налице значително производство на АН (31